Publication: Magyar Közlöny
Issue: MK-1999-71 (Year: 1999, Number: 71)
Era: 1990-2004
Section: rendjéről szóló, módosított 10/1993. (XII. 30.) MüM rendelet alapján a szakmai vizsga egyes része alól felmentés
Paragraph Index: 249

5. A szakmai vizsga részei 5.1. Szakmai elméleti vizsga Tantárgyai: — Foglalkozás-egészségügyi alapismeretek. — Munkaköri és szakmai orvosi alkalmassági vizsgálatok, foglalkoztathatóság, rehabilitáció. — Foglalkozási, foglalkozással összefüggő megbetegedések. — Munkahigiénés ismeretek. — Foglalkozásélettan, munkalélektan, ergonómia. — Toxikológia. — Egészségmegőrzés, egészségnevelés. Írásbeli vizsga A vizsgakérdéseket az Egészségügyi Minisztérium központilag határozza meg. A vizsgázók központilag kiadott feladatlapot oldanak meg. Szóbeli vizsga A szóbeli vizsgakérdéseket az Egészségügyi Minisztérium központilag adja ki. A szóbeli vizsgán a vizsgázó az alábbiakban felsorolt tantárgyak témaköreiből összeállított tételek alapján felel. A tantárgyak témakörei Foglalkozás-egészségügyi alapismeretek: — a foglalkozás-egészségügy kialakulásának rövid története, — a foglalkozás-egészségügy fogalma, célja, feladata, szervezeti formái, — a foglalkozás-egészségügy jogi szabályozása (szakmai irányítás, ellenőrzés), — a munkaadók, munkavállalók jogai és kötelezettségei, — minőségbiztosítás a foglalkozás-egészségügyben. 1999/71. szám Munkaköri és szakmai orvosi alkalmassági vizsgálatok, foglalkoztathatóság, rehabilitáció: — a vizsgálatok célja, — a vizsgálatokat végző szervek, — munkaköri, szakmai alkalmasság orvosi vizsgálata, — különös védelmet igénylő (sérülékeny) csoportok foglalkoztatása, — a munkavállaló egészségügyi törzslapja. Előzetes munkaköri és szakmai alkalmassági vizsgálat Vizsgálatra kötelezettek köre: — munkaviszony létesítése előtti vizsgálat, — munkakör- és munkahely-változtatás előtt végzett vizsgálatok, — átmeneti külföldre utazás előtti alkalmassági vizsgálatok, — beiskolázás előtt a szaképző intézménybe jelentkező valamennyi tanulónál, — a szakmaválasztást megelőzően, akinél a szakmai jellegű képzésben való részvétel egészségi állapot miatt korlátozott, — munkanélküliek esetében. Időszakos munkaköri és szakmai alkalmassági vizsgálat — a hatályos jogszabályok alapján előírt vizsgálatok, Soron kívüli munkaköri, szakmai alkalmassági vizsgálatok — keresőképtelen állományból visszatérő dolgozók alkalmassági vizsgálata, — járványügyi érdekből végzett és egyéb soron kívüli alkalmassági vizsgálatok. Záróvizsgálatok A foglalkozási rehabilitáció — orvosi és foglalkozási rehabilitáció fogalma, — megváltozott munkaképességű munkavállalók és munkanélküliek foglalkoztatása. Foglalkozási, foglalkozással összefüggő megbetegedések: — foglalkozási megbetegedések definíciója, etiológiája, patogenezise, diagnosztikája, kezelése, — kóroki tényezők fogalma, támadáspontja, panaszok, korai tünetek, — foglalkozási megbetegedések prevenciója, — legfontosabb foglalkozási, foglalkozással összefüggő megbetegedések, — fizikai kóroki tényezők által okozott foglalkozási betegségek: = sugárzások okozta megbetegedések (ionizáló, nem ionizáló), = hőmunka és hidegben végzett munka ártalmai, = vibráció (helyi, egésztest), = zajártalom, = magas légköri nyomás ártalmai, — kémiai kóroki tényezők által okozott foglalkozási mérgezések, — foglalkozási fertőző betegségek, — pszichés, pszichoszociális, ergonómiai kóroki tényezők okozta megbetegedések, — a megelőzés lehetőségei: = műszaki védelem, = egyéni védelem, = szervezési intézkedések, = egészségügyi megelőzés – munkaalkalmassági vizsgálatok – védőoltás. Munkahigiénés ismeretek — munkahigiéné etikai alapelvei, — általános környezet-egészségügyi kérdések: = üzemek telepítése, vízellátása, = szennyvíz elvezetése és tisztítása, = szemét- és hulladékkezelés, — a munkahelyek kialakításának egészségügyi szempontjai: = a munkahelyek elrendezésével kapcsolatos kívánalmak (alapterület, légtér, falazat, padlózat, ajtó-ablakok elhelyezése, közlekedési utak, veszélyes és egészségre ártalmas munkafolyamatok telepítése), = a természetes és mesterséges szellőzés kérdései, = a helyi elszívás, = a munkahelyi megvilágítás, = a megfelelő klíma biztosítása, = zajcsökkentés, — munkahelyek, szociális helyiségek higiénéje (öltözők, mosdók, fürdők higiénéje): = létesítésükkel kapcsolatos előírások, = fertőzések elleni védelem (lomtalanítás, rágcsálóírtás, fertőtlenítés), — személyi higiéné: = tisztálkodás a munkahelyen, = a kéz tisztán tartása és ápolása (védőkenőcsök, tisztítószerek, bőrápoló kenőcsök), = bőrgombásodás megelőzése, = az öltözködés higiénéje (a munkaruha, védőruha tisztán tartása), — élelmezés-egészségügyi ismeretek: = főzőkonyhák, tálalókonyhák, étkezőhelyiségek, éttermek működtetésének higiénés szabályai, = ételszállításra vonatkozó előírások, = élelmezés-egészségügyi létesítmények ellenőrzésének szempontjai, — járványügyi feladatok: = fertőző betegek ellátásának szabályai, = fertőző betegek környezetének ellenőrzése, = fertőző betegek be- és kijelentése, = védőoltások a munkahelyeken. Foglalkozásélettan, munkalélektan, ergonómia: — a foglalkozásélettan alapelve, — a foglalkozásélettan feladata, — megterhelés, igénybevétel szintjei, 1999/71. szám — energetikai megterhelés, — információterhelés, — szervezeti igénybevétel, — a megterhelés és igénybevétel biológiai jelentősége, — vizsgálati módszerek, eredmények értékelése, — munkalélektan tárgya, feladata, — pszichés megterhelés és igénybevétel következményei a munkatevékenység aspektusából, — elfáradás, monotónia, telítődés fogalmai. Toxikológia: — toxikológiai alapfogalmak (méreg fogalma), — a mérgező anyagok felosztása, — a leggyakrabban előforduló mérgezések (tünetek, terápia), — a mérgező anyagok emberi szervezetben történő felszívódása, eloszlása, metabolizációja, eliminációja, — biológiai, környezeti monitor, — az orvosi segélyt megelőző elsősegélynyújtás, foglalkozás-egészségügyi ápolói feladatai, — kockázatbecslés, kockázatkezelés elmélete, — kockázatbecslés, kockázatkezelés alkalmazása a foglalkozás-egészségügyben. Egészségmegőrzés, egészségnevelés: — egészségmegőrzés fogalma, programjai, módszerei, — munkahelyi egészségmegőrzés lehetőségei, — tájékoztatás, tanácsadás, — egészségnevelés módszerei, azok alkalmazási lehetőségei, — egészség definíciója, — az ember mint bioszociális lény szükségletrendszere (Maslow), — környezeti tényezők hatásai az ember egészségére (biológiai, ökológiai), — mentálhigiéné fogalma, tárgya, — egészséges életmód (egészséges táplálkozás, túlzott alkoholfogyasztás, dohányzás, drogok kerülése, rendszeres testmozgás), — személyi higiéné, munkahigiéné a munkahelyeken. 5.2. Szakmai gyakorlati vizsga A gyakorlati vizsgát a szakmai vizsgát szervező intézet által kijelölt helyen kell lebonyolítani. A gyakorlati vizsga feladatait a szakképesítés szakmai követelményei III.2. pontjában meghatározottak alapján a vizsgát szervező intézmény állítja össze. A vizsgázó — a jóváhagyott vizsgakérdések alapján — vizsgabizottság előtt egy adott feladatot old meg.

Source: https://magyarkozlony.hu/hivatalos-lapok/0bb30f650f707a1bbd81a9b6a23a466fe3f6f0cb/dokumentumok/1306f59a2296ea68bd4430198c5a26fda3b9f043/letoltes